GiliGold/VAD_KnessetCorpus huggingface dataset:
יואב סגלוביץ':
 מצד שני המשרדים הממשלתיים, חלקם יושבים פה, אז לא פה אולי, לא בפורום הזה אבל אני חושב שצריך למצוא פתרון שהוא יותר רחב ממה שאני מתמקד עליו, ופה אני אעצור, בסדר? דומיניץ
דינה דומיניץ:
לקחתי גם
יואב סגלוביץ':
אני חושב שזאת הזדמנות שיושבים פה באווירה טובה
דינה דומיניץ:
אני ממילא על הנושא הזה
יואב סגלוביץ':
אם תוכלי אפילו ברמה לא פורמלית לעדכן את הוועדה, שלא סתם נעשה דיונים
יואב סגלוביץ':
 לדעת איפה מתקדם ואם לא מתקדם, אז נעשה את העבודה שלנו ככנסת, לייצר איזשהו פיקוח על מה שקורה, בסדר?
דינה דומיניץ:
כן
יואב סגלוביץ':
      אני אתן לחבר הכנסת רם בן ברק שנכנס בשקט מוועדת חוץ וביטחון
רם בן ברק:
תודה רבה אדוני היושב-ראש, דיון סופר חשוב
רם בן ברק:
 אני מודה ומתוודה שאני לא בקיא בפרטים, ואני בדרך כלל לא נוהג לדבר על דברים שאני לא בקיא בהם בפרטים, אבל נושא הדיון הוא מאוד חשוב
רם בן ברק:
 אנחנו צריכים להשתדל מאוד ולעשות הכול בשביל שנהיה מדינה נאורה וכזו שלא מפקירה אזרחים ושאינם אזרחים, את כל מי שנמצא בתחומי הגבולות שלה, וכל מי שנכנס לפה חייב לקבל את הטיפול הבריאותי המינימלי הטוב בכל התחומים
רם בן ברק:
      אנחנו לא יכולים להרשות לעצמנו שיהיו נשים מוכות ללא טיפול, ואנחנו לא יכולים להרשות לעצמנו ילדים שיהיו ללא טיפול, ולכן אני חושב שהדיון הזה הוא מאוד חשוב
רם בן ברק:
 אני גם רואה שסך הכול יש כאן הסכמה
רם בן ברק:
 אין מישהו שחולק על הדעה הזאת
רם בן ברק:
 יש לפעמים דברים ביורוקרטים ולכן הדיון הוא חשוב, ושיושבים ביחד ומבינים איך אפשר לשפר ולסדר את העניינים האלה, כי בסוף כל אחד שהולך לישון בערב צריך ללכת לישון בהרגשה שילדים ונשים וגברים וקשישים, כולם, כל אחד מטופל
רם בן ברק:
 אנחנו מדינה חזקה
רם בן ברק:
 אנחנו יכולים להרשות לעצמנו לעשות את זה בצורה טובה
רם בן ברק:
 תודה רבה
יואב סגלוביץ':
תודה רבה לרם
רעות שאער:
חשוב לי בזמן שחבר הכנסת רם בן ברק פה ונפתח פה הנושא של רשות האוכלוסין
רעות שאער:
 הם רצו להתייחס לעניין הוועדות ההומניטריות
רעות שאער:
 אני ארצה להעלות עוד שאלה בנושא הזה לפני שיתנו תשובה
רעות שאער:
 חבר הכנסת רם בן ברק ישב בוועדה שדנה בהעברה מחדש של חוק האזרחות והכניסה לישראל, והיה לו מאוד חשוב שיכנס לחוק התיקון שנוגע לוועדות ההומניטריות הייעודיות שאמורות לטפל בנשים נפגעות אלימות והתעללות וילדים
רעות שאער:
 התיקון הזה אכן עבר בחוק, אלא שכמו שאנחנו רואות, הוועדה הזאת, למרות שהיא מעוגנת בחוק שחור על גבי לבן לא הוקמה מעולם
רעות שאער:
 אנחנו פנינו לרשות האוכלוסין וההגירה בנושא הזה
רעות שאער:
 הוועדה הזאת לא מתכנסת
רעות שאער:
 מה שהם עיגנו בנוהל הוא שאותה ועדה יחידה שזמני ההמתנה שלה הם שנים, תשב לעיתים בכובעה כוועדה ייעודית לנשים נפגעות אלימות
רם בן ברק:
כן, אבל צריך לעשות הבדלה בין ועדה הומניטרית שדנה במעמד לבין זה שמי שנמצא גם, אם אין לו מעמד, יש לו את כל הזכויות המוקנות בחוק
רם בן ברק:
 לא צריך לערבב בין הדברים
רעות שאער:
בוודאי, אבל הדיון פה הוא לעניין נשים נפגעות אלימות חסרות מעמד באופן רוחבי, והנשים האלה חשופות לא רק לאי קבלת טיפול רפואי
רם בן ברק:
אבל הוועדה לא דנה אם לתת להן מעמד
רם בן ברק:
 היא דנה איך לתת להן את הזכויות
רם בן ברק:
 צריך לתת להן את הזכויות
רעות שאער:
רשות האוכלוסין וההגירה נמצאת פה מסיבה מסוימת, כי מעמד הוא שער לזכויות והיתרי שהייה הם שער להישארות של הנשים פה, לאי גירוש שלהן, להגנה מפני מעצרים, הפרדה שלהן מהילדים שלהן וכן הלאה
רעות שאער:
 ברגע שהן נשארות ללא היתר, אז הן משוללות זכויות באופן רוחבי
רעות שאער:
 גם הזכויות, אגב, שניתנות לנשים מבקשות מקלט, זה בדרך כלל מותנה בזה שיש להן ויזה בתוקף
רעות שאער:
 אם אישה פלסטינית נפגעת אלימות נפרדת מבן הזוג, היא נשארת בלי היתר ואז היא משוללת זכויות לחלוטין
רעות שאער:
 גם הזכויות המיוחדות שניתנות לנפגעות אלימות לא יינתנו לה ברגע שהיא בעצם במעמד של שב"חית, ולשם כך אני חושבת תיקון החוק הועבר, ואני חושבת שצריך לעמוד על זה שהוא לא מיושם היום
יצחק בן ישראל:
בהקשר הזה גם אימהות חסרות מעמד לילדים אזרחי ישראל, שצריכות קידום בהסדרת מעמד כדי לממש את הזכויות שלהן
נעמה סבתו:
אני גם רק אוסיף שבעצם כל הנושא של המעמד הוא ממש כלי לשימוש לשליטה בנשים ולאלימות בהן
נעמה סבתו:
 אני יכולה להגיד, רק שבוע שעבר פגשתי שתי נשים, אחת פלסטינית, אחת מרוסיה, ששתיהן היו במערכות יחסים ארוכות עם בן זוג ישראלי עם ילדים, וחלק מהשליטה היה שהוא לא מוכן להסדיר להן מעמד, כי למה אני צריך להסדיר לך מעמד, את תהיי חופשיה, את תהיי איתי, תהיי פה
נעמה סבתו:
 הנושא הזה הוא מאוד רלוונטי והוא מאוד קשור בשליטה ובאלימות ובכל הנושא הזה
שירה עבו:
אם עלתה פה הסוגיה של נשים שמגיעות לפה במסגרת נישואין עם אזרחים ישראלים, היא סוגיה מאוד משמעותית
שירה עבו:
 לא אחת אנחנו נתקלים במקרים של נישואים כאלה שהם בעצם כסות לסחר בבני אדם, ומדובר בנשים שמגיעות למשרד הפנים כדי לחדש אשרות
שירה עבו:
 לפעמים הן מגיעות לבתי חולים אחרי שהן חוו אלימות, והגורמים האלו שהיו יכולים לזהות אותן כקורבנות של החזקה בתנאי עבדות, של סחר בבני אדם, לא מזהים
שירה עבו:
 רק כשהן מגיעות אלינו, אנחנו מבינים את כל הדפוס
שירה עבו:
 אני יכולה לתאר מקרה של אישה שהגישה ערר בעצמה למשרד הפנים על החלטה לשלול ממנה מעמד
שירה עבו:
 כל מי שהיה קורא את המכתב הזה, היה מבין שמה שהיא תיארה זה החזקה בתנאי עבדות פרופר
יואב סגלוביץ':
אני לא סתם ממסגר את הדיון, כי אחרת אי אפשר להתקדם על שום דבר
שירה עבו:
הרבה פעמים נוטים להתבלבל, ויש איזה מן מחשבה שזה רק אלימות במשפחה
רם בן ברק:
חוק האזרחות דן אך ורק בנשים שנמצאות, מה שנקרא, כארצות אויב ולא סך כול הנשים שמגיעות לכאן
רם בן ברק:
 הבעיה שם היא הרבה יותר גדולה, הרבה יותר סבוכה
רם בן ברק:
 השיקולים שם הם אחרים, ועדיין צריך לדאוג שכל מי שנמצאת כאן נהנית מזכויות בסיסיות
רם בן ברק:
 אין דבר כזה שיהיו כאן ללא זכויות
רם בן ברק:
 האם המעמד שלה יהיה מעמד A או B, זה כבר סיפור אחר, מורכב
רם בן ברק:
 הוועדה ההומניטרית היא דבר חשוב מאוד, ואם היא לא קמה אז טוב שאמרת לי וצריך לוודא שהיא תקום
יואב סגלוביץ':
רק שאלה כן ולא
יואב סגלוביץ':
 הוקמה, לא הוקמה?
שרית פוזן:
אני אגיד את האמת
שרית פוזן:
 יושבת כאן הדס שהיא הגורם המקצועי
שרית פוזן:
 אנחנו מהוועדה ההומניטרית הבין-משרדית לא מכוח חוק האזרחות
שרית פוזן:
 זאת ועדה אחרת
שרית פוזן:
 יש מישהי אחרת שאחראית על זה ומטפלת בזה
שרית פוזן:
 אני יכולה לבדוק את זה ולברר
שרית פוזן:
 אני לא יודעת להגיד על זה אם זה הוקם או לא
יואב סגלוביץ':
בסדר גמור
יואב סגלוביץ':
 בכל מקרה ההערה נרשמה ואנחנו, גם רם וגם אני בנתיבים אחרים נבדוק למה היא לא הוקמה ומה היה שם, אבל האמירה של רם לגבי הסיפור - - -
רם בן ברק:
אני דרך אגב עכשיו בדיוק בוואטסאפ עם ועדה הומניטרית שמתכנסת לדון באישה סורית שהתחתנה עם בחור ישראלי
רם בן ברק:
 הם גרים בכלל ברוסיה, זאת אומרת, זה לא שזה לא קיים
רם בן ברק:
 עכשיו, ברגעים אלה הוואטסאפים שלי זה עם הבחור שנמצא ברוסיה
רם בן ברק:
 זה מורכב
נעמי שניידרמן:
אני חושבת שחשוב לחדד שהנושא של האשרות הוא חסם גם לאותן זכויות בסיסיות כמו הזכויות הרפואיות
יואב סגלוביץ':
תקשיבו, אני פה עכשיו חוזר לתפקיד של הרשע
יואב סגלוביץ':
 לא נכנס לזה עכשיו
יואב סגלוביץ':
 יש לנו עוד שני סעיפים שאני רוצה לגעת פה, לנסות לקדם אותם
יואב סגלוביץ':
 זה לא אומר שהנושאים הם לא בעייתיים, אבל אני למדתי ממה שאני יודע, כשפותחים סוגיות רחבות לרוחב, כל אחד יגיד את דעתו המלומדת ואת תפיסת עולמו על הרבה מאוד דברים, וניפגש כנראה שלושה חודשים לאחר מכן עם אותם דברים, אז אני דווקא ממקד את זה
יואב סגלוביץ':
 לא שאני מייתר את מה שאמרתם על הדברים האחרים
יואב סגלוביץ':
 לא מזלזל בשום דבר
יואב סגלוביץ':
 אני רוצה להתמקד רגע על התכלית הזאת וזו הסיבה שאני קוטע, לא בגלל שזה לא נכון או כן נכון
יצחק בן ישראל:
אפשר לשמוע את עמדת רשות האוכלוסין, אם הם כבר כאן ורצו לדבר?
יואב סגלוביץ':
נשמע אותם בתורם
יואב סגלוביץ':
 אנחנו עכשיו מתעסקים בנושא השלישי
יואב סגלוביץ':
      אנחנו חוזרים לנושא השלישי באותה שיטה
אורלי לוינזון-סלע:
אני מדברת עכשיו על קצבאות ושירותי שיקום למי שנמצאות במקלטים, אבל כמובן שלא רק
אורלי לוינזון-סלע:
 אנחנו כבר רואים שהחסמים משולבים גם בחיים שמחוץ למקלט
אורלי לוינזון-סלע:
 הנשים חסרות מעמד לא זכאיות לקצבאות ביטוח לאומי ולא זכאיות לסיוע בשכר דירה למשל
אורלי לוינזון-סלע:
 בנושא של נפגעות אלימות היה שינוי במשרד השיכון
אורלי לוינזון-סלע:
 נשים חסרות מעמד נפגעות אלימות זכאיות לסיוע בשכר דירה
אורלי לוינזון-סלע:
 זה שינוי מבורך אבל הוא כמובן אל מספיק
יואב סגלוביץ':
מה עם דירות מעבר?
אורלי לוינזון-סלע:
הן זכאיות לדיור מעבר אבל עד כמה שאנחנו הבנו, ואני אשמח לשמוע את זה מהחברות שנמצאות כאן על השולחן, שירותי השיקום שניתנים לאזרחיות ישראליות במסגרת תוכנית "דף חדש" למי שיוצאות מהמקלט, לא מצליחים לממש אותם במלואם כשמדובר - - -
יואב סגלוביץ':
בואו נעצור
יואב סגלוביץ':
 אנחנו עכשיו מדברים על נשים שיוצאות, מה קורה איתן לאחר מכן
אורלי לוינזון-סלע:
גם קצבאות במהלך המקלט
אורלי לוינזון-סלע:
 ישראליות יקבלו הבטחת הכנסה וזרות לא יקבלו
יואב סגלוביץ':
אני רוצה למקד את הבעיה, אחד זה קצבאות, שני זה השלב שהן יוצאות מהמקלט לסוגיהם השונים
אורלי לוינזון-סלע:
שירותי שיקום
יואב סגלוביץ':
אם מישהו רוצה להוסיף על שני הנושאים האלה, נושא שלישי זה הזמן לפני שאני אעביר את זה למשרד הרווחה
דפנה בריל גרייבר:
אני דפנה בריל גרייבר, עובדת סוציאלית של הנשים בדירות מעבר באשדוד, עמותת "אישה לאישה"
דפנה בריל גרייבר:
 אלינו הן מגיעות אחרי השהות במקלט לשנה, שגם על זה צריך לקבל השמה
דפנה בריל גרייבר:
 הן לא זכאיות לסיוע בשכר דירה ולכן העמותה לא מקבלת על זה את התקצוב
דפנה בריל גרייבר:
 הן לא זכאיות לשום קצבה כמובן
דפנה בריל גרייבר:
 מאוד קשה להשתקם לאישה אריתראית עם PTSD אחרי כל מה שהיא עברה, בלי שום סיוע בשכר דירה, בלי שום קצבה, עם ילדים עם צרכים מיוחדים שהעמותה מממנת מתרומות כי זה לא מתוקצב, את נושא ביטוח הבריאות
דפנה בריל גרייבר:
 כשהיא הגיעה אלינו לא היה לה, והיא אמרה, תשמעי, זה או זה או אוכל
דפנה בריל גרייבר:
 מה את חושבת שאני אעשה? אז זה העניין
דפנה בריל גרייבר:
 הנושא של גם הוויזה, של אשרת השהייה שמתגלגל לנושא של תעסוקה, שמתגלגל לנושא של ביטוח בריאות, זה מסכם את כל מה שאמרת
נעמי שניידרמן:
וגם היעדר לשכה בהמשך
נעמי שניידרמן:
 היינו לא פעם בסיטואציות שאישה מסיימת והדבר האלמנטרי שאפשר להגיד לה זה שלפחות תוכלי לחזור אל איזושהי לשכה, אותה לשכת אם שהפנתה אותה והכירה מלכתחילה בזה שהיא צריכה מקלט ודירת מעבר, ואז אומרים, לא, אנחנו לא נוכל לקבל אותה בחזרה
נעמי שניידרמן:
 גם זה נמצא באיזשהו אזור עמום שהמדיניות לא ברורה וזה בסופו של דבר תלוי ברצון הטוב של אותה לשכה וביכולת שלה להחיל איזושהי מדיניות מרחיבה
נעמי שניידרמן:
 אני חושבת שזה אלמנטרי שאישה תקבל - - -
תמר להבי:
את מתכוונת למחלקת רווחה ברשות המקומית?
נעמי שניידרמן:
כן, למחלקות - - -
נעמי שניידרמן:
 היינו גם במצבים שאמרו לנו לא
יואב סגלוביץ':
באשדוד הבעיה נפתרה?
תמר להבי:
בדיונים, אבל בשאר המחלקות לא אמורה להיות שום בעיה
תמר להבי:
 יש מדיניות מאוד מאוד ברורה
תמר להבי:
 מחלקות מטפלות
נעמי שניידרמן:
אני אגיד שהבעיה שאת מדברת עליה הייתה בירושלים, אבל אני חושבת שאני מדברת על איזושהי אווירה, גם כן לגבי היישום של החוק של הזכויות נשים
נעמי שניידרמן:
 יש כזו השקעה ראשונית גדולה
נעמי שניידרמן:
 השהות של אישה במקלט זה דבר יקר
יואב סגלוביץ':
סליחה שאני קוטע, הכול ידוע
יואב סגלוביץ':
 אם יש עוד דברים שלא עלו, וסליחה שאני קוטע, פשוט אני רוצה להגיע לאיזשהו משהו אם אפשר להגיע
יואב סגלוביץ':
 להוסיף משהו שלא שמענו
נעמה סבתו:
כן, אני אגיד שאנחנו ב"לא עומדות מנגד" נותנות סיוע הומניטרי בעצם, ואני אגיד שאנחנו עובדות גם עם ארגונים שממומנים לצורך העניין עם לשכות רווחה, עם מסיל"ה שממומנים על ידי המדינה, ובפועל הן כולן נעזרות בנו לסיוע קונקרטי, בין אם זה בריאות, בין אם זה כל הנושא של שיקום או של סיוע בשכר דירה, אוכל, בגדים, וגם אנחנו, שהעמותה בחלקה מתוקצבת על ידי משרד הרווחה, הכסף הזה שמתוקצב מהמדינה לא יכול להגיע לחסרות מעמד
נעמה סבתו:
 כל הסיוע לחסרות מעמד ניתן על ידי תרומות, גם כשיש לנו סיוע מהמדינה
נעמה סבתו:
 גם נשים שמוכרות ברווחה, הרווחה נעזרת בנו או במסגרות חירומיות או כאלה שמטפלות בחסרות מעמד, מבקשות מאיתנו את הסיוע הקונקרטי, וגם הסיוע הקונקרטי שלנו הוא חייב להגיע מתרומות, אז שיקום בלי סיוע הומניטרי קונקרטי אי אפשר
יואב סגלוביץ':
האמת היא שזה משולב לא רק לחסרות מעמד
יואב סגלוביץ':
 זה באופן כללי, אבל רק להוסיף על בעיה
יואב סגלוביץ':
 אנחנו בשלב הבעיות
נעמה סבתו:
אני אומרת שהבעיה היא שגם הכסף שמגיע אלינו מהרווחה, אסור לנו לתת אותו לחסרות מעמד, שזה גם הזוי
יואב סגלוביץ':
תיכף אנחנו נשמע